Univerzitet u Zadru

Sveučilište u Zadru (latinski: Universitas Studiorum Iadertina) je sveučilište sa sjedištem u Zadru. Generalno filozofsko-teološko učilište dominikanskog reda u Zadru osnovano je još daleke 1396. godine kao najstarije od hrvatskih sveučilišta, odnosno kao prvo sveučilište na prostoru današnje Hrvatske, koje je djelovalo do 1807. godine. Od tada su u Zadru djelovale ustanove visokog školstva do osnivanja obnovljenog Sveučilišta u Zadru 2002. godine. Tradicija duža od 600 godina (osnivač vrhovni Poglavar dominikanskog reda Raimund de Vinies iz Capue, a izvršitelj fra Ivan iz Drača) svrstava ga u red najstarijih sveučilišnih gradova Europe (Padova 1222., Pariz 1229., Cambridge, Barcelona, Parpignan 1303., Canterbery 1320., Prag 1348., Beč 1365. itd.), odnosno u vrijeme osnivanja drugih europskih sveučilišta. Godine 1955. osnovan je, a 1956. započeo s radom Filozofski fakultet u Zadru kao dio Sveučilišta u Zagrebu, u čijem je sastavu ostao 19 godina. Od 1975. djelovao je u sastavu Sveučilišta u Splitu kao njegova najveća ustanova. To je ujedno bila prva visokoškolska ustanova izmještena iz Zagreba, tada jedinog sveučilišnog grada u Hrvatskoj, a po broju odsjeka, nastavnika i studenata, najveće visoko učilište na hrvatskom Jadranu. U 2002. godini - 46 godina nakon osnivanja, Filozofski fakultet u Zadru brojio je 16 odsjeka i 17 različitih studijskih grupa, 6 poslijediplomskih studija, izvanrednim i dopunskim studijima s ukupno oko 3400 studenata (s apsolventima). Broj zaposlenika je 240, od čega je 180 nastavnika i suradnika (te još 60 vanjskih suradnika, uključujući i strane lektore). Godine 1961. osnovana je i Pedagoška akademija (1979. pripojena Filozofskom fakultetu). Godine 1998. iz Filozofskog fakulteta u Zadru izdvojena je Visoka učiteljska škola. Osnivanjem Sveučilišta ove ustanove sa studentskim centrom transformirane su u 16 sveučilišnih odjela i studentski centar. Obnova Sveučilišta u Zadru započela je otkrićem dominikanca o. Stjepana Krasića da je u Zadru još 1396. bilo osnovano sveučilište, te je 1994. Fakultetsko vijeće Filozofskog fakulteta u Zadru imenovalo povjerenstvo koje je izvodilo podlogu za sveopću raspravu o osnivanju Sveučilišta. Na proslavi 600-te obljetnice prvog sveučilišta na tlu Hrvatske, 1996. u Zadru, predstavnici Ministarstva znanosti i tehnologije Republike Hrvatske, Rektorskog zbora Republike Hrvatske, Filozofskog fakulteta u Zadru, Grada Zadra, Zadarsko-kninske županije i Nadbiskupije Zadarske, uz predstavnike HAZU, MH, Europske zajednice i dr., aklamativno su izrazili volju i težnju za osnivanjem (obnovom) Sveučilišta u Zadru te zauzeli zajednički stav o potrebi pokretanja inicijative za osnivanjem Sveučilišta u Zadru. Radnje na osnivanju/obnovi Sveučilišta intenzivirane su od konca 2000. Godine 2001. izrađen je Elaborat, a Hrvatski sabor RH donio je Zakon o osnivanju Sveučilišta u Zadru, 4. srpnja 2002. Privremeni rektor, prof. dr. sc. Damir Magaš, tadašnji dekan Filozofskog fakulteta (2000.-03.), imenovan je 5. rujna 2002. od strane Vlade Republike Hrvatske. Prva sjednica Senata Sveučilišta održana je 25. ožujka 2003. kada je donesen i Statut kojim je Sveučilište definirano kao integrirano, prvo takvo u Hrvatskoj sa 16 sveučilišnih odjela. Prvi izabrani rektor s mandatom 2003./04.-2008-07. bio je prof.dr.sc. Damir Magaš, a slijedili su prof. dr. sc. Ante Uglešić 2007./08-2004./15. te prof. dr. sc. Dijana Vican od 2015./16. Odjeli Sveučilište u Zadru ustrojava se sa sveučilišnim odjelima, stručnim odjelima i drugim ustrojbenim jedinicama u svom sastavu. Sveučilište u svom sastavu ima 21 odjel i to: Odjel za arheologiju Odjel za ekonomiju Odjel za etnologiju i socijalnokulturnu antropologiju Odjel za engleski jezik i književnost Odjel za filozofiju Odjel za francuski jezik i književnost Odjel za geografiju Odjel za informatologiju i komunikologiju Odjel za klasičnu filologiju Odjel za knjižničarstvo Odjel za kroatistiku i slavistiku Odjel za lingvistiku Odjel za njemački jezik i književnost Odjel za pedagogiju Odjel za promet i pomorstvo Odjel za povijest Odjel za povijest umjetnosti Odjel za psihologiju Odjel za sociologiju Odjel za talijanski jezik i književnost Odjel za izobrazbu učitelja i odgojitelja predškolske djece Odjeli u osnivanju: Odjel za poljodjelstvo i akvakulturu Sredozemlja Druge ustrojbene jedinice: Centar za jadranska onomastička istraživanja Sveučilišna knjižnica Centar za studentski standard Centar za tjelovježbu i studentski sport Povezano Ivan iz Drača Lista sveučilišta u Hrvatskoj Vanjske veze Sveučilište u Zadru Arhivirano 2009-10-28 na Wayback Machine-u Odjel za lingvistiku Sveučilišta u Zadru Arhivirano 2009-10-28 na Wayback Machine-u